કેનિચી આયુકાવાએ વિદ્યાર્થીઓને ઉજ્જવળ ભવિષ્યની શુભકામનાઓ આપતાં જણાવ્યું હતું કે, તમે ખુબ મહત્ત્વનું સર્ટિફિકેટ મેળવી રહ્યા છો. ભારતીય ઓટોમોબાઈલ ઈન્ડસ્ટ્રી ઝડપથી વિકસી રહી છે અને કાબેલ યુવાનોની જરૂર છે ત્યારે મેન્યુફેક્ટરીંગ ક્ષેત્રે જાપાનને વિશ્વમાં નામના અને સફળતા અપાવનારી સ્કીલ તમે મેળવી ચૂક્યા છો. શિસ્ત, નિયમિત જેવાં મૂલ્યો તમારી ટેકનિકલ સ્કીલને સહાય કરશે જે તમને અન્ય કરતાં અલગ તારવશે. JIM ભારત-જાપાનના સંયુક્ત વિઝનનું પરિણામ છે. અમારા વિદ્યાર્થીઓને ૧૦૦ ટકા રોજગારી મળે તેવો ધ્યેય છે અને તેમાં સફળતા મળી છે. JIM યુવાનોને ફાયદાકારક રોજગારી મેળવવામાં મદદરૂપ બની સ્કીલ ઈન્ડીયામાં યોગદાન આપશે. તેમણે JIM માટે યોગદાન આપનાર સ્વ.અનિલભાઈ પટેલને યાદ કરી તેમને શ્રદ્ધાંજલિ આપી હતી.